
     REPUBLIKA HRVATSKA 

KRAPINSKO-ZAGORSKA ŽUPANIJA
      OPĆINA BUDINŠČINA
      OPĆINSKI NAČELNIK
KLASA:350-02/11-01/05
URBROJ:2211/02-12-50
Budinščina, 19.11.2012.
                       Na temelju članka 86. Zakona o prostornom uređenju i gradnji („Narodne novine“ broj 76/07., 38/09., 55/11., 90/11., 50/12. i 55/12.) Općinski načelnik Općine Budinščina,  o b j a v l j u j e 
                                          J A V N U   R A S P R A V U 
                    O PRIJEDLOGU IZMJENA I DOPUNA PROSTORNOG PLANA

                                           UREĐENJA OPĆINE BUDINŠČINA 
                                                                      I.

                    Objavljuje se javna rasprava o Prijedlogu Izmjena i dopuna Prostornog plana uređenja Općine Budinščina. 
                                                                    II.
                    Javna rasprava određuje se u trajanu od 15 radnih dana, od 29. studeni 2012. godine  do 19. prosinca 2012. godine.
                                                                    III.
                    Javni uvid u Prijedlog Plana može se obaviti tijekom trajanja javne rasprave u prostorijama Općine Budinščina Budinščina 6, / sala za sastanke/ radnim danom u vremenu od 8,00 do 14,00 sati.

                                                                    IV.

                    Javno izlaganje radi obrazloženja rješenja, smjernica i mjera iz Prijedloga Plana održati će se dana 14. prosinca 2012. godine ( petak ) u Domu kulture u Budinščini  (prizemlje zgrade Općine Budinščina) s početkom u 17,00 sati.       
                                                                     V.

                    Očitovanja, mišljenja, prijedlozi i primjedbe na Prijedlog Plana mogu se davati cijelo vrijeme trajanja javne rasprave  do zaključno 19. prosinca 2012. godine.    
                                                                     VI.

                    Način sudjelovanja sudionika u javnoj raspravi, u skladu sa člankom 60. Zakona o prostornom uređenju i gradnji, je slijedeći:

· Nadležna tijela i tijela jedinica lokalne i područne (regionalne) samouprave i osobe određene posebnim propisima, za izradu Prijedloga Plana iz područja svog djelokruga, dostavljaju svoja pisana očitovanja, primjedbe i prijedloge do roka iz točke V., u Općinu Budinščina, Budinščina 6, 49284 Budinščina. 

· Građani i udruge sudjeluju u javnoj raspravi na način da:

· imaju pravo pristupa na javni uvid u Plan,
· postavljaju pitanja tijekom javnog izlaganja o predloženim rješenjima, usmeno ili u pisanom obliku sukladno zahtjevu sudionika javne rasprave,
· primjedbe i prijedloge upisuju u knjigu primjedbi koja se nalazi uz prijedlog plana o kojem se vodi javna rasprava,

· daju prijedloge i primjedbe u zapisnik za vrijeme javnog izlaganja,

· upućuju pisane prijedoge i primjedbe do završetka javne rasprave.

                                    VII.

                     Prijedlozi i primjedbe koji nisu dostavljeni u roku, nisu čitko napisani, potpisani imenom i prezimenom s adresom podnositelja neće se uzeti u obzir u pripremi Izvješća o javnoj raspravi. 

                                                                           OPĆINSKI NAČELNIK:

                                                                               Radovan Hercigonja
